રામગોપાલ વર્માની ફિલ્મ ‘વીરપ્પન’માં ‘ખલ્લાસ વીરપ્પન’ જેવું પ્રચારક ગીત કરનારી ઝરીન ખાનને આજે કોઇ વાતનો અફસોસ નથી. સલમાન ખાન જેવા સુપરસ્ટાર સાથે કારકિર્દી શરૂ કર્યા બાદ પણ ફિલ્મોમાં ન ચાલેલી ઝરીનને કેટલીક ફિલ્મોની ઓફર મળી હતી, પરંતુ તેણે અે ફિલ્મો ઠુકરાવી દીધી હતી. તે કહે છે ”શરૂઆતમાં મને કેટલીક ફિલ્મોની ઓફર મળી હતી. તે સમયે મને લાગતું હતું કે મારે તે ફિલ્મો કરી લેવી જોઇએ, પરંતુ મેં તે ફિલ્મો માટે ઇનકાર કર્યો તે સારી બાબત હતી. મેં ઇનકાર કરેલી ફિલ્મોની બોકસ ઓફિસ પર હાલત જોઇને મને સંતોષ થયો. જે ફિલ્મોેેની મેં ના કહી હતી તે ફિલ્મો ચાલી પણ નહોતી.”